cyanic-selkie/wikianc huggingface dataset:
Bokken
Oppbygging
Bruken av eksotiske hardtreslag er ikke uvanlig hvis en studerer noen typer dyrere bokken. Noen er laget av brasiliansk kirsebærtre (jatobá), andre er laget av purpleheart og enkelte dyre varianter kan være laget av lignum vitae. Tropiske treslag er ofte ganske tunge, en «egenskap» som ofte er ønsket i et bokken, dette til tross for skjørheten i slike tunge og harde materialer. Mange av disse eksotiske treslagene er egnet for suburi (egentrening), men ikke i partrening hvor det kan forekomme hard kontakt med andre bokken.
Suburito er bokken laget for suburi. Suburi, betyr bokstavelig «egenhugging», er huggtrening for enkel personer. Suburito er tykkere og tynge enn vanlige bokken, og brukerne må utvikle både styrke og teknikk. Uheldigvis så har vekten en tendens til å gjøre et suburito dårlig balansert, og på grunnlag av dette, blir de sjelden eller aldri brukt å parkamp eller kata.
Historie
Historiesk sett er «bokken» like gamle som ekte japanske sverd og har siden den gang blitt brukt til å trene opp krigere. Miyamoto Musashi var en legendarisk kenjutsu mester. Han var kjent for å gå i kamp mot full utrustede motstandere, mens han selv kun var bevæpnet med kun ett eller to bokken. Det er bekreftet at han beseiret minst en sverdmester på denne måten: Sasaki Kojiro. Kojiro var bevæpnet med «tørkestativet» sitt, et langt dodachi. Allikevel beseiret Musashi han med et bokken han hadde skåret ut av en åre mens han ble fraktet med båt mot duellstedet, som var på en øy.
Bokken typer
Følgende er en liste over vanlige typer som blir produsert:
Bokken kan også bli laget for å representere andre våpen, som f.eks. nagamaki, no-dachi, yari, naginata, kama, osv. Disse få eksemplene er de vanligste som blir brukt.
Bokken i media
Gene Starwind mener dette er for å unngå å bli oppdaget i metalldetektorer.
Léon Thiébaut
Léon Thiébaut (født 14. juni 1878 i Nice, død	8. mars 1943 i Paris) var en fransk fekter som deltok i de olympiske leker 1900 i Paris.
Thiébaut kom på andreplass i fekting med sabel under OL 1900 i Paris. Det var 23 fektere fra sju nasjoner som deltok i konkurransen som ble avviklet 19. og 20. juni. Thiébaut vant fem av de sju kampene i finalerunden som besto av åtte fektere.
Adveksjonsligningen
Adveksjonsligningen er en partiell differensialligning som styrer bevegelsen til en konservert skalar når den blir advektert av et kjent vektorfelt. Den blir utledet ved å bruke skalaren sin bevaringslov sammen med Gauss' teorem og ved å bruke infinitesimale grenser.
Dette beskriver det som skjer når et bevart kvantum (skalaren), for eksempel varme, vann, mudder ol. transporteres med og spres i (adekveres av) en strømning (vektorfeltet) i f.eks. vann eller luft. Spesifikt brukes adveksjonsligningen ofte for å beskrive den horisontale transport av varme og fuktighet som foregår i luftmasser.
Det beste eksempel på dette er kanskje transport av oppløst salt i vann.
Matematisk kan en uttrykke adveksjonsligningen som: der ∇· er divergensen. \psi er skalæren og \mathbf u er vektorfeltet. Ofte tenker en seg at hastighetsfeltet er solenoidalt, altså er. Når dette er oppfylt blir ligningen over redusert til
Hvis strømmen er laminær, er som viser at \psi er konstant langs en strømlinje.
Adveksjonsligningen er ikke enkel å løse numerisk: Systemet er en hyperbolsk partiell differensialligning, og interesseområdet er vanligvis diskontinuerlige «sjokkløsninger» (som er svært vanskelig å takle for numeriske skjema).
Selv med konstant fart og et endimensjonalt rom er systemet vanskelig å simulere (det er en standardtest for adveksjonsskjema som kalles grisehusproblemet). Ligningen over blir da:
der.
der er en vektor med komponenter  der en har brukt notasjonen.
Siden skjevsymmetri bare medfører komplekse egenverdier, reduserer denne formen «oppblåsning» og «spektral blokkering», som en ofte får i numeriske løsninger med skarpe diskontinuiteter (se Boyd [1] pp. 213).
Andre størrelser
Adveksjonslignen gjelder også om størrelsen som blir advektert er representert ved en tetthetsfunksjon i hvert punkt, men å regne ut diffusjonene er da vanskeligere.
Standard Norge
Standard Norge (SN) er en norsk privat medlemsorganisasjon som utfører standardiseringsoppgaver på alle områder unntatt elektroteknikk som ivaretas av Norsk Elektroteknisk Komite og telekommunikasjon som ivaretas av Nasjonal kommunikasjonsmyndighet. Medlemskapet i Standard Norge er åpent for bedrifter, organisasjoner, myndigheter og andre. Standard Norge holder til på Lilleaker i Oslo.
Historie
Standard Norge ble stiftet 24. juni 2003, men med røtter tilbake til opprettelsen av Norges Standardiseringsforbund i 1923.
Rubicon (andre betydninger)
Rubicon kan vise til:
Bjarne Rolstad
Bjarne Rolstad (født 29. mai 1901 i Sørum, død februar 1970) var en norsk fagforeningsmann og politiker (NKP).
Rolstad organiserte seg i 1923 i Norsk Treindustriarbeiderforbund, og hadde en rekke tillitsverv der. Fra 1946 til 1954 satt han som forbundets hovedkassererer.
Alt i 1938 meldte han seg inn i NKP, og under krigen deltok Rolstad aktivt i motstandskampen mot okkupasjonen. Etter krigen satt han i mange år som representant i Oslo kommunestyre og skolestyre. Han hadde også en rekke tillitsverv i NKP, der han en periode var medlem av sentralstyret.
På slutten av 1960-tallet var Rolstad en del av den NKP-opposisjonen som sognet til de nye politiske strømningene da ml-bevegelsen vokste fram. Han var blant dem som la grunnlaget for NKP-opposisjonens blad Røde Fane.
Ålands Framtid
Ålands Framtid (ÅF) er et separatistisk politisk parti på Åland. Det ønsker å løsrive Åland fra Finland og danne en selvstendig stat. Partiet fremhever ellers minoritetsrettigheter, lokalt selvstyre, vekst i folketall og næringsliv, mindre byråkrati, miljøvern og en fortsatt demilitarisert øygruppe som viktige saker.
Partiet stilte til valg for første gang i 2003, og doblet oppslutningen i 2007. Ålands Framtid har tre mandater i Ålands lagting etter valget i 2011. Partileder siden 2007 er Anders Eriksson.
Trident
Trident (latin for 3-tann) kan referere til:
Warren Zevon
Warren William Zevon (født 24. januar 1947 Chicago, Illinois, død 7. september 2003 Los Angeles, California) var en amerikansk musiker kjent for sine mørke og undertiden morsomme tekster. Han er far til musikeren Jordan Zevon.
Zevon kanskje mest kjente låt er «Werewolves of London» (1978), hvis kjennemerke er den makabre teksten og Zevons uling i refrenget.
Han var sammen med Bill Murray den første gjesten på Late Night with David Letterman 1. februar 1982 og var siden erstatter for Paul Shaffer og gjest gjentatte ganger i tiden mellom 1982 og 2001. 30. oktober 2002 var han som eneste gjest på Late Show with David Letterman for å fortelle om sykdommen sin. Til slutt i programmet spilte han «Roland the Headless Thompson Gunner» på forespørsel fra David Letterman, og det var den siste sangen Warren Zevon noen gang fremførte for offentligheten. Etter programmet ga Zevon bort gitaren sin til Letterman og sa: «Her, jeg vil at du skal ha den, ta godt vare på den.» Fra plata My Ride's Here fra 2002 snakker Letterman på sangen «Hit Somebody!(The Hockey Song)».
Zevon døde av lungekreft den 7. september 2003.
Hadeland videregående skole
Hadeland videregående skole er et resultat av sammenslåingen av Brandbu, Gran og Roa videregående skoler. De tre skolene ble 1. januar 2005 slått sammen som følge av et vedtak fra fylkestinget i det tidligere Oppland fylkeskommune. En ny videregående skole stod ferdig på Gran høsten 2012.
Skolen tilbyr per i dag følgende studieretninger:
Richard Dannatt
Ricard Dannatt, baron Dannatt, (født 23. desember 1950) er en britisk offiser og tidligere sjef for den britiske hæren. Han har erfaring fra Bosnia og Nord-Irland.
Privatliv
Dannatt ble utdannet ved Felsted School i Essex og St. Lawrence College i Kent. Han bor i Norfolk og giftet seg med sin kone, Phillippa, i 1977. De har tre sønner og en datter sammen. En av sønnene tjenestegjør i Grenadier Guards.
Dannatt er også nestleder for den britiske kristne offisersforeningen og leder for en bibelstudieorganisasjon for soldater.
Militær bakgrunn
Dannatt er utdannet ved University of Durham, og gikk inn i Green Howards i 1971 etter å ha gått gjennom offisersskolen Sandhurst. Han tjenestegjorde i Nord-Irland, hvor han i en alder av 22 mottok utmerkelsen Military Cross. Senere tjenestegjorde han i Kypros og Tyskland. Fra 1989 til 1991 var han bataljonssjef.
Fra 1994 til 1996 var han sjef for 4. panserbrigade i Tyskland og Bosnia. I 1999 tok han over kommandoen av 3. divisjon i Kosovo. Han tjenestegjorde så i generalstaben fra 2001 til 2002 før han overtok Natos Allied Rapid Reaction Corps (ARRC). I mars 2005 tok han over som Commander-in-Chief Land Command (øverstkommanderende for landstyrkene).
Dannant ble gjort til life peer som baron Dannant i november 2010. Fra før av var han tildelt military cross og gjort til Knight Grand Cross (GCB), i Order of the Bath og Commander of the Most Excellent Order of the British Empire (CBE).
Atea
Atea ose: ATEA (tidligere Merkantildata (1968–2003) og Ementor (2003–2009)) er en nordisk leverandør av IT-infrastruktur. I 2017 passerte omsetningen 32,5 milliarder. Konsernet har ca. 7 400 medarbeidere internasjonalt, er den tredje største IT-infrastrukturleverandøren i Europa, og er markedsleder i Norden og Baltikum innenfor denne sektoren. Atea er representert i rundt 80 byer i Norge, Danmark, Sverige, Finland, Litauen, Latvia og Estland. Konsernet er notert på Oslo Børs med tickeren Atea.
Selskapet tilbyr hovedsakelig maskin- og programvareprodukter (produsert av andre, slik som IBM, VMware, Citrix, Cisco, HP, Microsoft, Lenovo og Apple), konsulenttjenester og serviceavtaler innenfor system/plattform, kommunikasjon, sikkerhet, produktivitet/samhandling.
Atea AS er den største aktøren i Norge innenfor IT-infrastruktur og har per 1. mars 2018 1 650 ansatte. Atea arrangerer Community, som er en årlig konferanse for kunder.
Likekjønnet ekteskap i Norge
Likekjønnet ekteskap i Norge er tillatt siden 1. januar 2009. Med tittelen Felles ekteskapslov fremmet Jens Stoltenbergs andre regjering en rekke endringer i ekteskapsloven, barneloven , adopsjonsloven og bioteknologiloven med siktemål å gi adgang til likekjønnet ekteskap, hvor likekjønnede par kan få sine samliv regnet som ekteskap. Dernest var meningen å gi likekjønnede par samme rett som ulikekjønnede til å bli regnet som potensielle adopsjonsforeldre. For kvinnepar der den ene eller begge blir befruktet med donorsæd (f.eks. ved hjelp av inseminasjon), ble likestilling med ulikekjønnede par oppnådd ved at begge blir regnet som barnets foreldre. Lovendringene ble vedtatt av Odelstinget 11. juni 2008 med 84 mot 41 stemmer, og bifalt av Lagtinget 17. juni 2008 med 23 mot 17 stemmer. Endringene i lov om ekteskap trådte i kraft 1. januar 2009. Endringene i denne sammen med de tilhørende endringene i Barneloven m.fl. ble omtalt som «felles ekteskapslov» fordi det tidligere var en egen lov som regulerte ekteskapslignende forhold for likekjønnede par (partnerskapsloven).
Innhold
Privatrettslige endringer som følge av innføringen av «felles ekteskapslov»:
Historie
Konseptet og retten til likekjønnet ekteskap ble i Norge diskutert i Det norske forbundet av 1948 og Fellesrådet for homofile organisasjoner allerede på begynnelsen av 1980-tallet, men av taktiske årsaker ble det prioritert å først kjempe for en egen partnerskapslov. Det var likevel ikke homoorganisasjonene som tok opp igjen debatten om ekteskap fremfor partnerskap. Da forslaget om full ekteskapelig likestilling ble tatt opp igjen på landsmøtet i Landsforeningen for lesbisk og homofil frigjøring i 2002 av Dag Øistein Endsjø, ble dette kraftig kritisert av daværende leder Knut Sverre Røang som heteronormativt.
En grunnleggende politisk og juridisk argumentasjonen for likekjønnet ekteskapet ble presentert for offentligheten av Dag Øistein Endsjø i to kronikker i Dagbladet 29. januar 2002 og 7. februar 2004. Mye av den samme argumentasjonen lå til grunn i forslag fra de to stortingsrepresentantene for SV, Siri Hall Arnøy og May Hansen, om kjønnsnøytral ekteskapslov 12. mars 2004. Forslaget ble innstilt til Stortinget 18. november 2004 av Siri Hall Arnøy og May Hansen, men ble etter debatten trukket av forslagsstillerne og erstattet av en forespørsel til Regjeringen om å utrede saken nærmere. Flere norske politiske partier arbeidet siden for å gjøre ekteskapsloven nøytral med hensyn til seksuell orientering og for samtidig å oppheve partnerskapsloven. Den daværende Regjeringen kom ikke med noen utredning, mens Jens Stoltenbergs andre regjering uttalte i sin regjeringserklæring at de ville arbeide for å innføre likekjønnede ekteskap. I mai 2006 uttalte barne- og likestillingsminister Karita Bekkemellem at regjeringen ved henne, trass i flere avisers spekulasjoner om det motsatte ville legge fram et forslag om felles ekteskapslov.
Den 16. mai 2007 mai sendte regjeringen ut forslaget om felles ekteskapslov for likekjønnede og ulikekjønnede par ut på høring. Forslaget omfattet også endringer i blant annet adopsjonsloven, bioteknologiloven og barneloven, og at partnerskapsloven skulle bli opphevet.
I forslaget åpnes det også for at kirke- og trossamfunn får rett til å vie lesbiske og homofile, men ikke plikt til dette.
14. mars 2008 ble lovendringsforslaget felles ekteskapslov lagt fram i statsråd. Statsrådene Magnhild Meltveit Kleppa og Liv Signe Navarsete tok dissens i spørsmålet om lesbiske pars adgang til assistert befruktning. 11. juni 2008 vedtok Odelstinget den nye ekteskapsloven, som trådte i kraft 1. januar 2009. Per 1. april 2009 var det kun tingretten, Human-Etisk Forbund, Sosialhumanistene, Holistisk forbund og Unitarforbundet som valgte å gjennomføre vigsler etter den nye loven, selv om alle norske tros- og livssynssamfunn hadde denne retten.
Folks oppfatning
En undersøkelse utført av EOS Gallup Europe i 2003 tydet på at 66 % av Norges befolkning var positive mens 31 % var negative til at likekjønnede ekteskap burde innføres over hele Europa. En tilsvarende undersøkelse av Sentio for Klassekampen i 2005 tydet på at 63 % av befolkningen i Norge er positive til likekjønnede ekteskap. . En undersøkelse utført av YouGov viste at støtten for likekjønnede ekteskap hadde økt i 2013; da svarte 70 % at de støttet likekjønnede ekteskap.
Debatt i media
Det har versert debatter både i aviser, fjernsyn og andre massemedia rundt saken om en felles ekteskapslov for likekjønnede og ulikekjønnede par. Argumentasjonen som har vært brukt har variert fra religiøse, lingvistiske, tradisjonsmessige, likestillingsmessige og menneskeverdslige argumenter, via retorikk og synsing, til påstander om at motpartene er syndige eller homofobe.
Den norske kirke
Før kirkevalget i 2015 var vigsel av likekjønnede par et fokusområde. Åpen Folkekirke stilte til valg med dette som en hovedsak. Det kirkepolitiske partiet fikk stor oppslutning under valget, hvilket førte til et flertall for likekjønnet ekteskap på Kirkemøtet i 2016. Den 11. april 2016 vedtok Kirkemøtet i Den norske kirke at personer av samme kjønn tillates å gifte seg i kirken. Den 30. januar 2017 vedtok Kirkemøtet liturgi for likekjønnede ekteskap, og etter midnatt natt til 1. februar 2017 ble første likekjønnede ektepar viet i Den norske kirke. Det skjedde i Eidskog kirke.
Peter III
Peter III kan vise til flere personer:
Maestro
Albumet debuterte på førsteplass på VG-lista og lå på lista i 20 uker. Tre av sangene på plata ble utgitt som video: «Maestro», «Knekker deg til sist» og live-versjon av «Blitzregn Baby» fra konserten i Vega, København. Plata ble også utgitt senere som Maestro Limited Edition, med en bonus-CD med uutgitt materiale og videoer.
Sporliste
Maestro Limited Edition er utvidede bonus-CD av Maestro som ble utgitt i et begrenset opplag. Den ble innspilt samtidig som Maestro i mars 2005. CD-en er utgitt på Kaizerecords. Utgivelsesdatoen i Norge var 24. oktober 2005.
Siegfried Flesch
Siegfried «Fritz» Flesch (født 11. mars 1872, død 11. august 1939) var en østerriksk fekter som deltok i de olympiske leker 1900 i Paris. Flesch kom på tredjeplass i fekting med sabel i OL 1900 i Paris. Det var 23 fektere fra sju nasjoner som deltok i konkurransen som ble avviklet 19. og 20. juni. Flesch vant fire av de sju kampene i finalerunden som besto av åtte fektere.
Bygdøy Curling Club
Bygdøy Curling Club (BCC) er en norsk curlingklubb som ble stiftet 21. oktober 1960.
Medlemstall og virksomhet
Bygdøy Curling Club er per 2019 en av Norges eldste og mest tradisjonrike curlingklubber, og BCCs klubbhus er Oslos eneste rene curlinghall.
Daglig leder av Bygdøy Curling Club per 2019 er Kjetil Bjørke. Styreleder 2019 Axel Grelland. Per 2019 har klubben ca. 70 medlemmer. Dette gjør den til den curlingklubben som har flest registrerte lag i seriespillet i Oslo og Akershus (OACK). I sesongen 2018/2019 stilte klubben med 10 lag fordelt på første, andre og tredjedivisjon. I 2020 investerte BCC ca 200.000kr i materialer for å pusse opp hallen innvendig og har et flott klubbrom/bar med masse curlinghistorie. Styret har tatt flere grep for å oppgradere hallen utvendig slik at anlegget skal fremstå som et solid og varig anlegg. styreleder fra 2020 er Christian F Meidell Lange.
På 2010-tallet har BCC arrangert turneringen «Bygdøy Broomstacking», som går av stabelen den første helgen i desember hvert år.
Stifterne
BCC ble stiftet av Rolf Winther-Larsen og Canadas ambassadør i Norge, Robert Macay. Macay ble BCCs første formann, og ble senere utnevnt til æresmedlem.
Isbane
I begynnelsen ble en senere fire, baners isflate lagt over tennisbanene syd for Bygdøhus. Usikre klimaforhold gjorde at det trengtes baneanlegg under tak, og i 1972 ble det satt opp en to-baners hall langs fotballbanen ved Bygdøhus.
Sesongen 1972/73 var det fremdeles natur-is, men under tak. Frysemaskineri ble installert foran sesongen 1973/74. Fremste drivkraft for bygging av hallen var BCCs trofaste og entusiastiske formann Nils Anton Riise-Hanssen.
Medlemmer
Flere av BCCs medlemmer har hatt tillitsverv i Norges Curlingforbund. Birger Mortensen var president i NCF 1965–1969 og 1977–1981. Peter M.Lange var visepresident 1977–1981, og president 1981–1989, samt skandinavisk representant i the International Curling Federations (WCF) styre 1983–1990.
Meritter
Spillere fra BCC har vunnet ett VM-gull, ett VM-sølv, 5 NM for herrer, senior i lagspill.
13. etappe i Tour de France 2006
1. sprint (i Anduze)
Etter 117,5 km
2. sprint (i Vallon-Pont-d'Arc)
Etter 177 km
1. klatring (Côte de Puéchabon)
Etter 57,5 km, kategori 4
2. klatring (Col de la Cardonille)
Etter 77,5 km, kategori 4
4. klatring (Côte de Saint-Maurice d'Ibie)
Etter 195,5 km, kategori 4
5. klatring (Côte de Villeneuve de Berg)
Etter 195,5 km, kategori 4
Friedrich Heinrich Jacobi
Bakgrunn
Etter hustruens død giftet faren seg på nytt. Hans andre kone var Maria Catharina Lausberg (1728–1763), datter av vinhandleren Johann Heinrich Lausberg og Catharina Bemfeld.
Superintendenten av Lüneburg Johann Friedrich Jacobi (1712–1791) var hans onkel (superintendent tilsvarer biskop). Dikteren Johann Georg Jacobi har hans eldre bror.
Biografisk riss
Jacobl var kjøpmann og privatlærd. Han ble i 1804 utnevnt til president for det nettopp grunnlagte vitenskapsakademiet i München. Jacobi var aldri lærer, og i hans skrifter fremstår mer en verdensmann enn en skolert filosof. De er preget av hans følsomme personlighet, som var påvirket av pietismen, Jean-Jacques Rousseaus følelsesevangelium og av Charles de Bonnet, og var blitt utviklet under livlig personlig eller skriftlig omgang med nesten samtlige av de fremstående representantene for «genitiden» i Tyskland; Johann Wolfgang von Goethe, Johann Gottfried von Herder, Johann Georg Hamann, Denis Diderot, Wilhelm von Humboldt og andre.
Sine siste år viet Jacobi helt og holdent til utgivelsen av sine samlede skrifter (6 bind, 1812-15, de 2 siste redigert av Fr. v. Koppen), og derfor frasa han seg i 1813 presidentskapet i Münchenakademien. Jacobis brevveksling gjenfinnes i hans samlede skrifter, i hans Auserlesene Briefwechsel (utgitt av F. v. Roth 1825-27), i hans av M. Jacobi utgitte brevveksling med Goethe (1846), med flere verk.
Jacobi er en skarpsindig kritiker som ofte treffer det sentrale i motstanderens standpunkt og derav klarer å trekke ut følgene mer konsekvente enn denne selv. Men setv er han ingen systematisk tenker. Det er derfor også karakteristisk for ham at han debuterte innen litteraturen med to filosofiske romaner, Eduard Allwills briefsammlung (1774) og Woldemar (1779).
Ateismestriden med Mendelssohn
Han vakte oppmerksomhet ved skriftet Über die Lehre des Spinoza in Briefen an Moses Mendelssohn (1785), der han påstod at Gotthold Lessing mot slutten av sitt liv i fortrolig samtale hadde bekjent seg til den spinozistiske panteisme. Detta utløste en livlig strid mellom Jacobi og Mendelssohn, som også Herder tok del i.
Mendelssohn forsøkte i skriftet An die Freunde Lessings (1786) å ta sin bortgangne venn i forsvar mot beskyldningen for spinozisme. Jacobi svarte i Wider Mendelssohns Beschuldigungen. Striden gikk over fra et mer personlig spørsmål om Lessings oppfatning, til en debatt for og mot spinozismen. Av Jacobi ble denne fremstilt med sin påståtte ateisme, fatalisme og materialisme som den uundvikelige konsekvens av enhver forstandsmessig filosofering. «Det finnes ingen annen filosofi enn Spinozas», påstod han i denne betydning. Han så derfor også kabbalisme, samt Gottfried Leibniz' og Christian von Wolffs tankemåter som, om enn ufullendt, spinozisme, som ikke heller var mindre fatalistisk eller ateistisk. På dette grunnlag kunne vitenskapen, ifølge Jacobi, ikke erkjenne Gud og heller ikke by på noen akademisk frihet.
Troens filosofi
For sin egen del ville han imidlertid ikke finne seg i den ateistiske konsekvensen, men så seg nødsaget til hva han kalte «den menneskelige fornufts salto mortale», det vil si forkastelsen av forstandsfilosofien, som ikke kan nå fram til noe åndelig og oversanselig, for å i stedet appelere til troens umiddelbare visshet, som i følelsens form gjør seg gjeldende uten grunner og bevis. Alle bevis forutsetter nemlig noe tidligere bevist; det ubevistes sannhetsprinsipp er åpenbaring. For demonstrasjonen av bevisene oppstilles alltid likheter, hvis likhetskriterier sees i lys av tidligere overenskomne sannhetssvilkår. Kunnskapens grunnelement er derfor troen.
Denne trosfilosofi utviklet Jacobi i dialogen David Hume über den Glauben oder Idealismus und Realismus (1787). Oppslutningen om Hume er imidlertid ikke uten forbehold mot dennes skeptisisme. Han søkte nå støtte for sitt standpunkt i Kants Kritik der reinen Vernunft. Som dens blivende resultat fremholdt han tilbakevisningen av all dogmatisk metafysikk. Kant hadde vist at forstanden ikke formår å fatte det oversanselige, og dermed hadde han beredt plass for troen, for den umiddelbare virkelighetsoppfatning overfor refleksjonen. Men denne virkelighetsoppfatning ble for Jacobi, som han nærmere utviklet i avhandlingen Über das Unternehmen des Kritizismus, die Vernunft zu Verstand zu bringen (1802), kun en tilbakevenden til den naive realisme, ifølge hvilken rommet, tiden og de ytre ting eier en umiddelbart viss objektivitet.
Ved sine utsagn i denne retning er Jacobi blitt en av grunnleggerne av den tyske opphøyelse av «Die schöne Seele». Alt innen publisering av sistnevnte skrift hadde Jacobi i anledning av den kjente ateismestrid kunngjort sin innstilling til Johann Gottlieb Fichte i Sendschreiben an Fichte (1799). Han anser dennes radikale idealisme for den rette konsekvens av Kants lære og erkjenner nå ved siden av spinozismen også denne teori som et mulig, eller til og med lengre drever standpunkt innen forstandsfilosofien. Han vender seg i skriftet Von den göttlichen Dingen und ihrer Offenbarung (1811) skarpt mot Friedrich Schelling, og beskylder ham for en villedende bruk av teistiske uttrykk for panteistiske tanker.
Jacobi har også forsvart Adam Smiths økonomiske teorier.
Innflytelse
Selv om Jacobi var motstander av katolisismen fikk han en del tilhengere blant dens tyske medlemmer. Blant de andre tyske filosofer som han utøvet en merkbar innflytelse på, var Friedrich Schleiermacher, Jakob Friedrich Fries og fremfor alt Fichte. Mange av hans tankeganger gjenfinnes også hos Søren Kierkegaard. I Sverige tok Nils Fredrik Biberg til seg Jacobis personalisme, hvorved han indirekte påvirket Christopher Jacob Boströms filosofi.
Ved sin heftige kritikk av Spinoza formidlet Jacobi utilsiktet dennes idéer, hvorved denne ble diskutert inngående i generasjoner, og dessuten fikk flere tilhengere.
Viktige verker
Jacobis utkom samlet i Leipzig 1812-27, 6 bind, opptrykk 1968, Wissenschaftliche Verlagsgesellschaft
Moralsk panikk
Moralsk panikk er en overreaksjon på avvikende atferd som oppfattes som trussel mot den moralske orden. Moralsk panikk tilskyndes vanligvis av media og toneangivende personer i lokalsamfunnet eller grupper av aktivister med mål om å endre lover eller forhold i samfunnet. Begrepet føres vanligvis tilbake til sosiologen Stanley Cohens bok Folk Devils and Moral Panics fra 1972. Cohen brukte begrepet om den effekt som skapes ved at media dekker et fenomen på en slik måte at fenomenet blir et symbol på et brudd med etablerte normer, og bruddet blir et uttrykk for en kamp mellom «dem» og «oss». Moralsk panikk kan også ses som et biprodukt av kontroverser innen en gruppe som forårsaker meningsforskjeller og sosial spenning, eller som ikke diskuteres åpent fordi konflikten berører tabu-områder.
Begrepet er senere tatt opp i vanlig språkbruk som en mer allmenn betegnelse på en panikkartet reaksjon i offentligheten når en gruppe eller et fenomen fokuseres som trussel mot den alminnelige moral. For at en slik gruppereaksjon skal kunne karakteriseres som moralsk panikk, forutsettes det at den er ugrunnet eller overdrevet.
Carolina Panthers
Carolina Panthers er et profesjonelt amerikansk fotballag basert i Charlotte, Nord-Carolina. Panthers konkurrerer i National Football League (NFL) i ligaens National Football Conference (NFC) i NFC South-divisjonen. Laget har hovedkvarter i Bank of America Stadium i Charlotte sentrum, som også er lagets hjemmebane. De er ett av få lag I NFL som eier stadionet de spiller i, som er registrert som Panthers Stadium, LLC. Panthers finner tilhengere i Carolinaene; selv om laget har spilt sine hjemmekamper i Charlotte siden 1996, spilte det hjemmekamper i Memorial Stadium i Clemson, Sør-Carolina i sin første sesong. Laget holder sin årlige treningsleir ved Wofford College i Spartanburg, Sør-Carolina.
Panthers ble annonsert som ligaens 29. lag i 1993, og begynte å spille i 1995 under den originale eieren og grunnleggeren Jerry Richardson. Panthers spilte bra i sine to første år, med et sluttresultat på 7–9 i 1995 (en ny rekord for ekspansjonslag i sin første sesong) og 12–4 i sin andre sesong, hvor de også vant divisjonstittelen i NFC West før de tapte mot eventuelle Super Bowl-vinnerne Green Bay Packers i NFC Championships. De fikk ikke en ny positiv sesong før i 2003, da de vant NFC Championship Game og nådde Super Bowl XXXVIII, hvor de tapte 32–29 mot New England Patriots. Etter å ha nådd sluttspillet i 2005 og 2008 var det ikke før i 2013 at de igjen nådde sluttspillet, med den første av tre divisjonstitler de skulle kapre på rad. Etter tap i divisjonsrunden mot San Francisco 49ers i 2013 og Seattle Seahawks i 2014 nådde Panthers igjen Super Bowl i 2015, men tapte da mot Denver Broncos. Panthers har nådd sluttspillet åtte ganger, nådd NFC Championships fire ganger, og Super Bowl to ganger. De har sikret seks divisjonstitler, én i NFC West og fem i NFC South.
Laget er registrert som Panther Football, LLC. og er kontrollert av David Tepper, som kjøpte laget fra Jerry Richardson 22. mai 2018 etter enstemmig vedtak blant NFL-eierne. Klubben er verdt omtrent $2,3 milliarder ifølge Forbes.
Begynnelsen
Den 15. desember 1987 annonserte entreprenøren Jerry Richardson sitt bud om å få et ekspansjonslag for NFL til Carolinaene. Richardson er selv fra Nord-Carolina, som tidligere var wide receiver for Baltimore Colts og brukte bonusen sin fra seieren i NFL Championship Game 1959 for å stifte restaurantkjeden Hardee's, før han senere ble president og CEO for TW Services. Richardson ble inspirert til å skaffe seg et NFL-lag av George Shinn, som hadde vært vellykket i å få et ekspansjonslag i National Basketball Association (NBA) til Charlotte, Charlotte Hornets. Richardson stiftet Richardson Sports, et partnerskap bestående av han selv, og familien. Et visst antall andre forretningsfolk fra Nord- og Sør-Carolina ble også rekruttert som kommanditter. Richardson så på fire potensielle steder for et stadion, før han eventuelt endte opp med å velge Charlotte sentrum.
For å rette lyset på nivået av interesse i å hente et profesjonelt amerikansk fotballag til Carolinaene avholdt Richardson Sports sesongoppkjøringskamper i området fra 1989 til 1991. De første to ble spilt i Carter-Finley Stadium i Raleigh, Nord-Carolina og Kenan Memorial Stadium i Chapel Hill, Nord-Carolina, mens den tredje og siste kampen ble spilt i Williams-Brice Stadium i Columbia, Sør-Carolina. Kampene ble spilt mellom eksisterende NFL-lag. I 1991 leverte gruppen en formell søknad for den ledige plassen for et ekspansjonslag, og den 26. oktober 1993 stemte de 28 lageierne i NFL enstemmig for å gjøre Carolina Panthers til det 29. laget i NFL.
Jerry Richardson-æraen (1995–2017)
Panthers' første sesong var i 1995; de var ett av to ekspansjonslag i sesongen sammen med Jacksonville Jaguars. Panthers ble plassert i NFC West som økte størrelsen til fem lag; der var allerede to andre sørøstlige lag i divisjonen, Atlanta Falcons og New Orleans Saints. Tidligere defensive coordinator for Pittsburgh Steelers Dom Capers fikk stillingen som lagets første hovedtrener. Laget avsluttet sin første sesong 7–9, den beste første sesongen for et ekspansjonslag i NFL. De gjorde det enda bedre i sin andre sesong, med et sluttresultat på 12–4 og sin første divisjonstittel i NFC West, samt en bye i første runde av sluttspillet. Panthers slo de regjerende Super Bowl-mestrene Dallas Cowboys i divisjonsrunden før de tapte i NFC Championship Game mot de eventuelle Super Bowl-vinnerne Green Bay Packers. I 1997 falt laget til 7–9, og året deretter avsluttet de sesongen 4–12, som førte til at Capers fikk sparken.
John Fox-årene (2002–2010)
Etter at NFL utvidet til 32 lag i 2002 ble Panthers flyttet fra NFC West til den nye divisjonen NFC South. Panthers' rivaliseringer med Falcons og Saints ble holdt ved like, og et nytt vokste frem med Tampa Bay Buccaneers. New York Giants' defensive coordinator John Fox ble anstatt for å erstatte Seifert og ledet laget til en 7–9-sesong i 2002. Selv om laget stilte med det nest beste forsvaret i NFL i yards gitt opp, var angrepet rangert som det nest dårligste i yards vunnet. Panthers forbedret seg til 11–5 i 2003, hvor de sikret sin første divisjonstittel i NFC South og nådde Super Bowl XXXVIII hvor de tapte 32–29 mot New England Patriots i en kamp som sportsjournalisten Peter King beskrev som "The Greatest Super Bowl of all time". King skrev at kampen "was a wonderful championship battle, full of everything that makes football dramatic, draining, enervating, maddening, fantastic, exciting" og skrøt blant annet over uforutsigbarheten, trenerne og konklusjonen på kampen. Kampen blir fremdeles sett på som en av de beste Super Bowl-kampene noensinne,   og ifølge NPR-reporteren Scott Jagow var det denne kampen som plasserte Charlotte på den nasjonale scenen. Etter å ha startet 2004-sesongen 1–7 kom Panthers tilbake og vant seks av sine syv siste kamper, til tross for at de mistet 14 spillere til skader i løpet av sesongen. Med et nederlag mot New Orleans i sesongavslutningen mistet Panthers sjansen til å nå sluttspillet, med et sesongresultat på 7–9. Laget forbedret seg til 11–5 i 2005, og sikret en Wild Card-plass i sluttspillet med andreplass i divisjonen. I første runde av sluttspillet slo Panthers New York Giants 23–0, som var første gang et hjemmelag hadde tapt uten å score poeng i sluttspillet i NFLs historie. Uken etter slo de Chicago Bears 29–21 borte, men mistet defensive end Julius Peppers og running back DeShaun Foster til skader i løpet av kampen. Panthers' sesong kom til en slutt i NFC Championship Game, hvor de tapte 34–14 mot Seattle Seahawks. Til tross for at de var favoritter til å vinne divisjonen i 2006 avsluttet de sesongen med et skuffende sammenlagtresultat, 8–8. 2007-sesongen gikk ikke mye bedre, med et sammenlagtresultat på 7–9 etter å ha mistet quarterback Jake Delhomme til en albueskade tidlig i sesongen. Panthers kom sterkt tilbake i 2008 med et sesongresultat på 12–4, men ble slått ut av Arizona Cardinals i divisjonsrunden av sluttspillet. Etter 11 kamper i 2009 ble Delhomme, som til da hadde hatt en relativt dårlig sesong, erstattet med resreven Matt Moore etter at Delhomme knakk fingeren. Under Matt Moore vant Panthers 4 av de fem siste kampene, og avsluttet sesongen 8–8.
I 2010 avsluttet Panthers nederst i ligaen (2–14), med et angrep som rangerte som det dårligste i ligaen. John Fox' kontrakt gikk ut etter sesongen, og laget bestemte seg for å ikke forlenge kontrakten med han eller personalet hans.
Ron Rivera-årene (2011–2019)
Ron Rivera ble ansatt som lagets nye hovedtrener og draftet quarterbacken Cam Newton fra Auburn University, som hadde vunnet Heisman Trophy, med første pick i NFL Draft i 2011. Panthers åpnet 2011-sesongen 2–6, men gikk 4–4 i andre halvdel av sesongen for et sammenlagtresultat på 6–10, og Newton vant AP Offensive Rookie of the Year etter å ha satt en NFL-rekord for flest rushing touchdowns av en quarterback (14) i én sesong, og den første nykommerquarterbacken i NFL med over 4 000 yards i én sesong. Han var også den første nykommere quarterbacken med over 500 rushing years i én sesong. Året etter tapte Panthers fem av de første seks kampene, som ledet til at general manager Marty Hurney fikk sparken. De avsluttet sesongen med fem seiere i seks kamper, og oppnådde et sammenlagtresultat på 7–9. Panthers presterte en positiv sesong neste år, 12–4, og sikret sin tredje NFC South-tittel og en bye i første runde av sluttspillet, men tapte mot 49ers i divisjonsrunden. I 2014 åpnet Panthers sesongen med to seiere, men lå 3–8–1 etter 12 kamper, inkludert syv nederlag på rad. De sikret allikevel sin andre divisjonstittel og sluttspill på rad med fire seiere på slutten av sesongen, til tross for et negativt sammenlagtresultat (7–8–1). I wild card-runden slo Panthers Arizona Cardinals 27–16, men tapte mot Seattle Seahawks 31–17 i divisjonsrunden. Panthers overrasket i -sesongen med 14 seiere på rad og et sluttresultat på 15–1, og tangerte NFC-rekorden for beste resultat i seriespill. Dette sikret lagets tredje divisjonstittel på rad, og første seed i NFC i sluttspillet. I sluttspillet vant Panthers mot Seattle i divisjonsrunden 31–24, og Arizona Cardinals 49–15 i NFC Championship Game, og nådde med det Super Bowl 50, lagets første mesterskapskamp siden 2003. Panthers tapte derimot 24–10 mot Denver Broncos. Panthers hadde en skuffende sesong i 2016, hvor de endte sist i NFC South med et sesongresultat på 6–10. I 2017 returnerte Panthers til sluttspillet etter et 11–5 seriespill, men tapte 31–26 mot New Orleans Saints i wild card-runden, som markerte første gang Panthers hadde tapt i den runden av sluttspillet.
David Tepper-æraen (2018–nå)
Den 16. mai 2018 kjøpte David Tepper, som tidligere eide en mindre andel av Pittsburgh Steelers opp Panthers. Prislappen var på nesten $2,3 milliarder, som var en ny rekord. Avtalen ble godkjent av ligaen den 22. mai 2018. Salget ble offisielt gjennomført 9. juli 2018. I første sesongen med Tepper som eier startet Panthers bra med 6 seiere på åtte kamper, men avsluttet eventuelt med et negativt sammenlagtresultat på 7–9. De hadde også en relativt solid start på 2019-sesongen, med 5 seiere og 3 tap i sesongens første halvdel, men tapte så hver eneste gjenværende kamp for et sesongresultat på 5–11; sent i sesongen fikk hovedtrener Rivera sparken. Perry Fewell var midlertidig hovedtrener ut sesongen, og tapte de fire kampene han styrte.
Matt Rhule-årene (2020–2022)
Den 7. januar 2020 ansatte Panthers Matt Rhule, tidligere hovedtrener for Baylor til stillingen. Den 15. januar annonserte Luke Kuechly at han skulle pensjonere seg. Den 17. mars 2020 signerte Panthers Teddy Bridgewater til en 3-årig kontrakt verdt $63 millioner. Den 24. mars ble quarterback Cam Newton, første pick i 2011 og ligaens MVP i 2015, frigitt av Panthers.
Etter å ha startet -sesongen 1–4 fikk Rhule sparken som hovedtrener den 10. oktober 2022, med et sammenlagtresultat på 11–27. Steve Wilks ble utnevnt til midlertidig hovedtrener ut året. Panthers begynte deretter prosessen med å ombygge laget, blant annet ved å bytte bort spillere som Robbie Anderson og Christian McCaffrey.
Frank Reich-årene (2023–nå)
Den 26. januar 2023 ble tidligere quarterback for Panthers og hovedtrener for Indianapolis Colts Frank Reich ansatt som Panthers’ hovedtrener. I NFL Draft i 2023, Reichs første som hovedtrener, valgte Panthers quarterback Bryce Young med første pick i draftet.
Uniformer
Innen de hadde blitt annonsert som det 29. laget i NFL i oktober 1993 hadde Panthers' logo og hjelm allerede blitt designet, men uniformene var fremdeles ikke klare. Etter diskusjoner bestemte organisasjonen seg for trøyefargene hvit, sort og blå, og hvite og sølvfargede bukser. Den nøyaktige typen blåfarge, som de bestemte seg for at skulle være "process blue", var det vanskeligste valget.
Lagets uniform har ikke gjennomgått større endringer siden de først ble avduket. Mindre endringer inkluderer endring på sokkefargene for de sorte uniformene fra blå til sort, og at fargen på skoene ble endret fra hvitt til sort. Richardson, som beskrev seg selv som en tradisjonalist, sa at uniformene ikke kom til å gjennomgå store endringer så lenge han levde.
Panthers har tre hovedfarger på trøyene: sort, hvit og blå. De blå trøyene, som er lagets alternative uniform, er nyest, introdusert i 2002. NFLs regler tillater laget å bruke de blå trøyene to ganger per sesong. I alle andre kamper må laget enten bruke de hvite eller sorte trøyene; i NFL er det hjemmelaget som avgjør om de skal bruke mørke eller lyse trøyer, mens bortelaget da bruker det motsatte. Panthers bruker vanligvis hvitt eller blått når det er varmt, og sort om det er kaldt.
Panthers bruker vanligvis hvite trøyer med hvite bukser, mens de sorte og blå trøyene brukes med sølvfargede bukser; der har kun vært få unntak. Første tilfelle var 1998 da laget brukte hvite trøyer med sølvfargede bukser i en kamp mot Indianapolis Colts. Andre gangen kom i 2012 i en kamp mot Denver Broncos, da laget brukte sorte trøyer med de nye sorte buksene; uniformen ble dermed helt sort, med unntak av blå sokker og sølvfargede hjelmer. Avgjørelsen med å bruke blå sokker ble tatt av lagkapteinen Steve Smith, som mente at de blå sokkene vil skille dem ut fra andre lag som bruker helt sorte uniformer. De helt sorte uniformene vant konkurransen "Greatest Uniform in NFL History", hvor folk kunne stemme på sine favorittuniformer på NFL.com i juli 2013. Samme måned erklærte lagets equipment manager Jackie Miles at laget hadde planer om å bruke den sorte uniformen oftere i fremtiden. Panthers brukte de sorte uniformene tre ganger i den neste sesongen, en gang i sesongoppkjøring, en i seriespill og en i divisjonsrunden av sluttspillet mot 49ers. Under Thanksgiving Day-kampen i 2015 mot Dallas Cowboys debuterte laget en helt blå uniform, som en del av Nikes "Color Rush"-program.
I sesongoppkjøringen i 2018 brukte Panthers sorte bukser med blå trøyer i en hjemmekamp mot New England Patriots, og deretter sorte bukser med hvite trøyer i en bortekamp mot Pittsburgh Steelers. I seriespill samme året brukte ikke laget sølvfargede bukse, men byttet heller mellom helt sorte uniformer og blå trøyer med hvite bukser. I bortekamper brukte laget sorte bukser med hvite trøyer, samt de tradisjonelle helt hvite uniformene.
Uniformene ble ikke endret særlig etter at Nike ble leverandør for uniformer i NFL, men kragen ble endret til ære for tidligere spiller og trener for Panthers Sam Mills ved å inkludere frasen "Keep Pounding". Det var Nike som kom med idéen, og laget støttet konseptet som en måte å introdusere nye tilhengere til Mills, som døde av kreft i 2005. Mills hadde introdusert frasen, som senere ble lagets slagord, i en tale til spillerne og trenerne i forkant av sluttspillkampen mot Dallas i 2003; i kampen sammenlignet Mills sin kamp mot kreften med lagets kamp på banen, og sa "When I found out I had cancer, there were two things I could do – quit or keep pounding. I'm a fighter. I kept pounding. You're fighters, too. Keep pounding!"
I 2019 avduket Panthers nye uniformer. Disse er basert på Nikes "Vapor Untouchable"-serie, og har kun noen få, mindre endringer: stripene på buksene går nå ned til sokkene, det reflektive stoffet brukt på skuldrene ble erstattet, og logoen på hoften ble fjernet. Uniformene har det samme grunnleggende utseende, fargene og numrene som originalen. Ettersom at 2019 er lagets 25. sesong har de også tatt i bruk ett emblem i anledningen.
I uke 9 av 2021-sesongen brukte Panthers sorte trøyer med hvite bukser for første gang i en hjemmekamp mot Patriots. I uke 17 samme sesong brukte de helt hvite uniformer (trøyer, bukser og sokker) for første gang da de møtte New Orleans Saints.
I 2022 introduserte Panthers en sort hjelm for bruk med de helt sorte uniformene.
Stadion og treningsfasiliteter
Panthers spilte sin første sesong i Memorial Stadium i Clemson, Sør-Carolina, da stadionet i Charlotte fremdeles var under konstruksjon. Ericsson Stadium, som har hatt navnet Bank of America Stadium siden 2004, åpnet i sommeren 1996. Stadionet eies av Panthers, som gjør dem til ett av får lag i NFL som eier sitt eget stadion. Stadionet ble designet av HOK Sports Facilities Group for amerikansk fotball, og er også administrativt hovedkvarter for laget. Noen dager er stadionet åpent for publikum mot en pris. Private turer for gruppen tilbys syv dager i uken med mindre unntak, og slike turer må avtales i forkant. To panterstatuer i bronse er plassert på hver side av stadionets tre hovedinnganger; de er de største skulpturene bestilt i USA. Navnene på lagets originale PSL-eiere er inngravert på hver statue. De to første personene i Panthers Hall of Honor, Mike McCormack og linebacker Sam Mills hedres med hver sin bronsestatue utenfor stadionet. I tillegg til å være den eneste spilleren i Hall of Honor i over 20 år er Mills også den eneste hvis spillernummer (#51) har blitt pensjonert av Panthers per 2016. Panthers har tre utendørs baner ved siden av Bank of America Stadium hvor de holder trening; i 1995-sesongen, da laget spilte hjemmekamper i Sør-Carolina, ble treningene holdt ved Winthrop University i Rock Hill, Sør-Carolina. Siden treningsbanene, sammen med stadionet, ligger sentralt i Charlotte er alle banene synlige fra skyskrapere samt fra et fire-etasjers leilighetskompleks på andre siden av gaten. For å hindre folk fra å se banen mens laget trener har laget lagt til "strategically planted trees and a tarp over the ... fence surrounding the fields". Laget har også ansatt folk til å se etter og jage bort personer som stopper ved gjerdet rundt banen. Dersom det er dårlig vær blir lagets treninger flyttet til et innendørs fasilitet omtrent 10 miles fra stadionet, som ikke er eid av laget. Panthers har holdt sin årlige treningsleir ved Wofford College i Spartanburg, Sør-Carolina siden 1995.
Panthers hadde planer om å bygge treningsfasiliteter og hovedkvarter for $1 milliard i Rock Hill i Sør-Carolina med kallenavnet «The Rock». Etter seks måneder med diskusjoner og $115 millioner i insentiver fra delstaten kom den formelle annonseringen av lagets planer 5. juni 2019. Rock Hills borgermester John Gettys beskrev prosjektet som det største i byens historie. Arbeidet begynte i juli 2019 og var forventet ferdigstilt i løpet av sommeren 2023. Avtalen med Rock Hill ble derimot opphevet 19. april 2022 da eier David Tepper erklærte seg konkurs.
Kultur
Panthers finner støtte i både Nord- og Sør-Carolina; guvernøren i Sør-Carolina Nikki Haley erklærte 30. juli 2012 som "Carolina Panthers Day" i sin stat, og sa at "when it comes to professional teams, the Carolina Panthers are the team that South Carolina calls their own". Under NFC Championships og Super Bowl i 2016 ble hashtaggen #OneCarolina brukt av idrettslag på college- og profesjonelt nivå i Nord- og Sør-Carolina for å vise sin støtte.
Pat Yasinskas, skribent for ESPN.com, beskrev "a bit of a wine-and-cheese atmosphere at Panthers games ... there is a strong core of die-hard fans who bring energy to Bank of America Stadium. Charlotte lives and dies with the Panthers because there aren't a lot of other options in the sports world". Sports Illustrated rangerte Panthers som #10 på sin liste over "NFL Fan Value Experience" i 2007, og mente at mye av atmosfæren skyldtes at laget var så nytt sammenlignet med regionens basketballag. De observerte også at stadionet hadde spredte parkeringsplasser, hvor hvert område hadde sin egen type tailgate. Fotballkamper i parkeringsplassene er vanlige.
Carolina Panthers har hatt utsolgte hjemmekamper siden desember 2002, og tilskuertallene på hjemmebane har holdt seg på topp ti i NFL siden 2006.
Maskot, cheerleadere og trommerekke
Sir Purr, en antropomorf sort katt med trøyenummere 00 har vært Panthers' maskot siden lagets første sesong. Under kamper underholder Sir Purr ved sidelinjen. Maskoten deltar i flere arrangementer året rundt, inkludert et månedlig besøk hos pasientene ved Levine Children's Hospital. Sir Purr avholdret også det årlige Mascot Bowl, hvor maskoter for college og profesjonelle lag spiller mot hverandre under halftime ved en av Panthers' hjemmekamper.
Lagets cheerleadere heter Carolina Topcats, som underholder seere under hjemmekamper. TopCats deltar i private arrangementer samt i sammenheng med veldedigheter. I mars 2022 ble Carolina Topcats den første cheerleadinggruppen i NFL med en transkjønnet cheerleader i Justine Lindsay. Lagets trommerekke heter PurrCussion. PurrCussion spiller utenfor stadion og under introduksjonen av spillerne ved hjemmekamper, og består av trommespillere fra Carolinaene.